# name
“L’habitatge DE luxe” o “l’habitatge ÉS un luxe”? Anàlisi social de la presència de grans inversors immobiliaris a la dreta de l’Eixample de Barcelona

# metadata.dc.description[].value
MEMÒRIA JUSTIFICATIVA
Beca suport a la Recerca 2024
(Resolució 28 de maig de 2024)

# metadata.dc.description.abstract[].value
L’objectiu d’aquest document és donar compte del projecte de recerca “L’habitatge DE luxe” o “l’habitatge ÉS un luxe”? Anàlisi social de la presència de grans inversors immobiliaris a la dreta de l’Eixample de Barcelona, finançat per la Càtedra Barcelona Estudis d’Habitatge per les Beques 2024.
L’objectiu de la recerca ha estat analitzar l’impacte del creixent estoc de l’habitatge de luxe sobre les dinàmiques habitacionals, socials i urbanes al barri de la Dreta de l’Eixample amb la finalitat de donar resposta, de manera col·laborativa, a la demanda expressada per l'Associació de Veïns de la Dreta de l’Eixample. Aquesta ha estat duta a terme des de maig de 2024 fins al juliol de 2025 pel següent equip de treball: Montserrat Simó Solsona, Cristina López Villanueva, Ana Belén Cano Hila, Karla Berrens i Ana Romero Fernández, totes investigadores del Departament de Sociologia de la Universitat de Barcelona.
La pregunta de recerca que guia aquest projecte ha estat: Quins són els impactes derivats de la presència de promocions immobiliàries d’habitatge de luxe a la Dreta de l’eixample de Barcelona? La Dreta de l’Eixample segueix la mateixa tendència supergentrificadora que altres ciutats com Nova York o Londres? Què és allò que el singularitza?
L’estructura d’aquest document és seguit a la introducció, per després explicar els objectius tant generals i específics de la recerca i el seu assoliment. Posteriorment hi ha l’apartat de disseny de la recerca on es dona compte de la metodologia utilitzada amb les tècniques tant de recollida com d’anàlisi de la informació. El segueix l’apartat de resultats i d’activitats realitzades per cloure amb línies futures d’investigació i referències utilitzades.

# metadata.dc.rights[].value
cc by-nc (c) Simó i Solsona, Montse, 2025

# metadata.dc.title[].value
“L’habitatge DE luxe” o “l’habitatge ÉS un luxe”? Anàlisi social de la presència de grans inversors immobiliaris a la dreta de l’Eixample de Barcelona